***Kvinnen i gull*** (orig. Woman in Gold) er en britisk biografisk dramafilm fra 2015. Filmen er regissert av Simon Curtis, skrevet av Alexi Kaye Campbell, og har Helen Mirren i hovedrollen som Maria Altmann, med Ryan Reynolds, Daniel Brühl, Katie Holmes, Tatiana Maslany, Max Irons, Charles Dance, Elizabeth McGovern og Jonathan Pryce i andre viktige roller.

Filmen er basert på den sanne historien om den nå avdøde jødiske flyktningen Maria Altmann. En åtti år gammel jødisk flyktning, tar opp kampen med den østerrikske regjeringen for å få igjen et kunstverk hun mener rettmessig tilhører henne.

Handling
--------

I en serie tilbakeblikk tenker Maria Altmann tilbake på Anschluss, når nazistene kom til Wien, forfølgelsen av det jødiske samfunnet, og nazistenes plyndring av jødiske familier. Maria Altmann og flere andre familie-medlemmer forsøkte derfor å flykte til USA. Altmann og ektemannen hennes kommer seg unna, men hun blir tvunget til å forlate foreldrene sine i Wien. I nåtiden, bosatt i Los Angeles, deltar en eldre, og enke, Altmann i begravelsen til søsteren hennes.

Men Altmann oppdager et brev blant søsterens eiendeler som var datert til slutten av 1940-tallet, som avslører et forsøk på å gjenopprette et gammelt kunstverk eid av Bloch-Bauer-familien som ble etterlatt under familiens flukt - og som deretter ble stjålet av nazistene. Spesielt bemerkelsesverdig var et maleri eid av Altmanns tante, Adele Bloch-Bauer, nå kjent i Østerrike som «Kvinnen i gull» og Altmann får hjelp av E. Randol Schoenberg (sønnen til Marias nære venn, Barbara) en advokat med liten erfaring, i håp om å få maleriet deres tilbake.

Altmann vender motvillig tilbake til hjemlandet, men oppdager at landets minister og kunst-direktør overhodet ikke er villige til å gi fra seg maleriet, som de føler har blitt en del av den nasjonale identiteten deres. Altmann blir fortalt at maleriet ble lovlig gitt til galleriet av hennes tante, gjennom et testament. Etter nærmere etterforskning av hennes advokat, og en østerriksk journalist Hubertus Czernin, viser denne påstanden seg å være feil. Adele Bloch-Bauer ønsket at maleriet skulle gå til museet, etter at ektemannen hennes døde. Men maleriet ble tatt fra ham av nazistene, og ble plassert ved museet av en kurator som samarbeidet med nazistene - lenge før Adeles ektemann døde. 

Schoenberg sender inn krav til en kunst-nemnd i Østerrike, men dette blir avvist, og Altmann har heller ikke pengene som trengs for å utfordre denne bestemmelsen. Beseiret vender hun og Schoenberg deretter tilbake til USA. Men flere måneder senere fremmer Schoenberg et krav til en amerikansk domstol, mot den østerrikske regjeringen som bestrider deres krav på maleriet. En anke går til Høyesterett i USA, hvor retten i saken «Republikken Østerrike mot Altmann» dømmer i Altmanns favør. Dette resulterer i at den østerrikske regjeringen forsøker å overtale Altmann til å beholde maleriet ved galleriet i Østerrike - som Altmann nekter å gå med på.

Rolleliste
----------

* Helen Mirren som Maria Altmann
* Ryan Reynolds som Randy Schoenberg
* Daniel Brühl som Hubertus Czernin
* Katie Holmes som Pam Schoenberg
* Tatiana Maslany som Young Maria Altmann
* Max Irons som Fritz Altmann
* Charles Dance som Sherman
* Antje Traue som Adele Bloch-Bauer
* Elizabeth McGovern som Judge Florence Cooper
* Jonathan Pryce som Chief Justice Renquist
* Frances Fisher som Barbara Schoenberg
* Moritz Bleibreu som Gustav Klimt
* Tom Schilling som Heinrich
* Allan Corduner som Gustav Bloch-Bauer
* Henry Goodman som Ferdinand Bloch-Bauer
* Nina Kunzendorf som Therese Bloch-Bauer

Eksterne lenker
---------------

* *Artikkelen mangler oppslag i Wikidata*

Portal: Film



1. ↑  «Filmen på medietilsynet.no» **(norsk)**. Besøkt 6. januar 2023.